CELEX: 32010D0683
Language: lt
Date: 1289260800000
Title: 2010/683/ES: 2010 m. lapkričio 9 d. Komisijos sprendimas, kuriuo iš dalies keičiamas Sprendimas 97/555/EB dėl statybos produktų atitikties atestavimo tvarkos, susijusios su cementu, statybinėmis kalkėmis ir kitomis hidraulinėmis rišamosiomis medžiagomis, pagal Tarybos direktyvos 89/106/EEB 20 straipsnio 2 dalį (pranešta dokumentu Nr. C(2010) 7603)  Tekstas svarbus EEE

11.11.2010   
            
            
               LT
            
            
               Europos Sąjungos oficialusis leidinys
            
            
               L 293/60
            
         KOMISIJOS SPRENDIMAS
   2010 m. lapkričio 9 d.
   kuriuo iš dalies keičiamas Sprendimas 97/555/EB dėl statybos produktų atitikties atestavimo tvarkos, susijusios su cementu, statybinėmis kalkėmis ir kitomis hidraulinėmis rišamosiomis medžiagomis, pagal Tarybos direktyvos 89/106/EEB 20 straipsnio 2 dalį
   (pranešta dokumentu Nr. C(2010) 7603)
   (Tekstas svarbus EEE)
   (2010/683/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (1), ypač jos 13 straipsnio 4 dalies a punktą,
   pasikonsultavusi su Statybos nuolatiniu komitetu,
   kadangi:
   
               (1)
            
            
               Komisija priėmė 1997 m. liepos 14 d. Sprendimą 97/555/EB dėl statybos produktų atitikties atestavimo tvarkos, susijusios su cementu, statybinėmis kalkėmis ir kitomis hidraulinėmis rišamosiomis medžiagomis, pagal Tarybos direktyvos 89/106/EEB 20 straipsnio 2 dalį (2).
            
         
               (2)
            
            
               Persvarsčius produktų grupę „statybinės kalkės“ valstybės narės ir Komisija nusprendė, kad būtina sugriežtinti trečiosios šalies, susijusios su gamybos produkcijos kontrolės sistemų sertifikavimu, prievoles.
            
         
               (3)
            
            
               Todėl Sprendimas 97/555/EB turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo 97/555/EB III priedas iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. lapkričio 9 d.
      
         
            Komisijos vardu
         
         Antonio TAJANI
         
            Pirmininko pavaduotojas
         
      
   
   
      (1)  OL L 40, 1989 2 11, p. 12.
   
      (2)  OL L 229, 1997 8 20, p. 9.
   
      PRIEDAS
      Sprendimo 97/555/EB III priede su produktų grupe „statybinės kalkės, įskaitant kalcitines kalkes, dolomitines kalkes, hidraulines kalkes“ susijęs įrašas pakeičiamas taip:
      
         
                     „Statybinės kalkės, įskaitant:
                     
                                 —
                              
                              
                                 kalcitines kalkes
                              
                           
                                 —
                              
                              
                                 dolomitines kalkes
                              
                           
                                 —
                              
                              
                                 hidraulines kalkes
                              
                           
                  
                      
                  
                  
                     —
                  
                  
                     2 +“